**Kedves Érdeklődő Szakember!**

Figyelmébe ajánljuk a ***Gyermekút a kora gyermekkori intervenciós ellátórendszerben*** című **akkreditált/minősített,** **ingyenes** továbbképzésünket, amelyet jelenleg **online** formában valósítunk meg.

*Pedagógus-továbbképzésben* alapítási engedély száma 578/10/2020, beszámítható óraszám 32 óra.

*Szociális továbbképzésben* alapítási engedély száma SZOC-Munk-CSBO-E-07/2020., pontértéke 20 pont (munkakörhöz kötött továbbképzésként bölcsődei kisgyermeknevelőknek, gyógypedagógusoknak és szaktanácsadóknak számolható el).

*Egészségügyi szakdolgozók* szabadon választott elméleti továbbképzési kötelezettsége teljesítettnek minősül *a szociális ágazatban* minősített tanfolyam elvégzésével a 63/2011. (XI. 29.) NEFMI rendelet 9. § (3) bekezdése alapján.

***Egészségügyi orvosi továbbképzésben (OFTEX)* 2021. I. félévében alapítási engedély száma SE-TK/2021.I./00268, pontértéke 50 pont.**

**Kiknek ajánljuk?**

Képzésünket az ***egészségügyi alapellátás* szakembereinek**: védőnőknek, házi gyermekorvosoknak, vegyes praxisú háziorvosoknak, az egészségügyi szakellátásban dolgozó szakorvosoknak, klinikai szakpszichológusoknak, gyógytornászoknak; a *köznevelés területén* dolgozó óvodapedagógusoknak, gyógypedagógusoknak, fejlesztőpedagógusoknak, pszichológusoknak, konduktoroknak, felsőfokú iskolai végzettséggel rendelkező, a nevelő és oktató munkát közvetlenül segítő munkakörben foglalkoztatott szakembereknek; a *szociális, gyermekjóléti, gyermekvédelmi* területen működő szakembereknek (többek között kisgyermeknevelőknek, családsegítőknek, esetmenedzsereknek) ajánljuk.

**Mi a képzés jelentősége, újdonsága?**

A kora gyermekkori intervenció több ágazat munkamegosztásában zajlik, az egészségügyi, a köznevelési, a szociális, gyermekjóléti és gyermekvédelmi területet egyaránt érinti**. A különböző ágazati irányítás alá tartozó** i**ntézményeket nem köti össze egy egyértelműen szabályozott gyermekút**. Kevéssé alakulnak ki stabil kapcsolatok az intézmények és szakemberek között, hiányosan működnek a kommunikációs csatornák, nem láthatók egymás számára a szakmai tevékenységek. ***A továbbképzés ezt a hiányt igyekszik pótolni****.* A képzés specialitása, hogy ***heterogén képzési csoportokban*** valósul meg, a fentebb említett ágazatok képviselői egy csoportban vesznek részt, minden ágazatban akkreditált, azonos képzési tartalom alapján**. Négy különböző kompetenciával rendelkező szakember tartja a képzéseket (gyermekgyógyász**, gyógypedagógus, pszichológus és szociális munkás/szociálpedagógus), minden képzési alkalommal különböző összetételű képző párokat alkotva.

**Mi a képzés célja, tartalma?**

A képzés célja, hogy a résztvevők megismerjék **az ellátórendszer speciális feladatait, megközelítési fókuszait, működését, egymáshoz való kapcsolódásukat az egészségügyi, a szociális és a pedagógiai ellátási területeken**. A képzés során megismerik a 0–6 éves gyermekek és családjaik szükséglet alapú ellátásának lehetőségeit az átlagtól eltérő fejlődés, a sérülésspecifikus, valamint a pszichoszociális okok miatti veszélyeztetettség esetében. Ismereteket szereznek az eltérő fejlődésről, megismerik többek között az autizmus spektrum zavar, a tanulási, viselkedési nehézségek, valamint a stresszel, traumával összefüggő zavarok alapvető jellemzőit. Megismerik továbbá a különböző jogosultságcsoportok esetében a továbbküldési, jelzési utakat annak függvényében, hogy milyen szakembertől, szervezettől, mikor érkezett az első jelzés. Képessé válnak a probléma észlelésére, az esetek komplex megközelítésre, a különböző életkorokban és súlyosságú állapotokban adekvát ellátórendszeri útvonal megtervezésére.

**Milyen óraszámban, módszerekkel sajátítható el a képzési tartalom?**

A továbbképzés **időtartama 32 óra, amely 7 alkalommal 3–4 órás blokkokban valósul meg** szinkron időben, amihez 6,5 óra önálló, illetve páros aszinkron időben elvégzendő feladat társul. A képzést megelőzi egy 2 órás előkészítő alkalom. Az előkészítő 15.00 órakor, a többi alkalom 14.00 órakor kezdődik. Az előkészítő során a képzés első alkalmára már elvégzendő feladatok ismertetése, szakmai támogatása valósul meg, ezért fontos része a képzésnek. A képzés során alkalmazott módszerek: interaktív előadás, konzultáció, a résztvevők előzetes tapasztalatára épülő páros és csoportmunkák, szakmai anyagok feldolgozása, esetmegbeszélések. Ezen munkaformák, módszerek az informatikai keretrendszer által biztosított online térben szerveződnek.

**Milyen formában ajánljuk képzésünket?**

A kialakult járványhelyzetre tekintettel **online kontakt képzésként akkreditált** továbbképzésünket ajánljuk, amely lehetőséget ad a képzés biztonságos elvégzésére.

**Milyen technikai feltételek szükségesek résztvevői oldalról?**

Számítógép, szélessávú internet elérés, webkamera, mikrofon, letöltött TEAMS alkalmazás szükséges.

(Mobiltelefon használata nem elég a képzésen való részvételhez.)

**Mikor indul a képzés?**

A képzési csoportokat a jelentkezői igényeknek megfelelően folyamatosan indítjuk. Jelenleg meghirdetett időpontjaink:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Előkészítő** | **1. alkalom** | **2. alkalom** | **3. alkalom** | **4. alkalom** | **5. alkalom** | **6. alkalom** | **7. alkalom** |
| **Csoport időpontjai** | 2021.01.25 | 2021.01.26 | 2021.01.27 | 2021.01.28 | 2021.01.29 | 2021.02.01 | 2021.02.02 | 2021.02.03 |
| **Csoport időpontjai** | 2021.02.01 | 2021.02.02 | 2021.02.03 | 2021.02.04 | 2021.02.05 | 2021.02.08 | 2021.02.09 | 2021.02.10 |
| **Csoport időpontjai** | 2021.02.08 | 2021.02.09 | 2021.02.10 | 2021.02.11 | 2021.02.12 | 2021.02.15 | 2021.02.16 | 2021.02.17 |
| **Csoport időpontjai** | 2021.02.15 | 2021.02.16 | 2021.02.17 | 2021.02.18 | 2021.02.19 | 2021.02.22 | 2021.02.23 | 2021.02.24 |
| **Csoport időpontjai** | 2021.02.22 | 2021.02.23 | 2021.02.24 | 2021.02.25 | 2021.02.26 | 2021.03.01 | 2021.03.02 | 2021.03.03 |

További képzési időpontokat a <https://www.gyermekut.hu/szakember/kepzeseink> felületen teszünk közzé.

**Hogyan jelentkezhet a képzésre?**

**Kérjük, regisztráljon a következő oldalon:** [**https://kmr.csbo.hu/login.xhtml**](https://kmr.csbo.hu/login.xhtml)

A regisztrációt követően válasz e-mailben (gyermekut@csbo.hu) küldje meg az Önnek megfelelő képzési időpontot. Ezt követően felvesszük Önnel a kapcsolatot.

Amennyiben a most meghirdetett időpontok nem megfelelőek, érdeklődését válasz e-mailben feltétlenül jelezze számunkra, hogy további időpontokat ajánlhassunk.

A képzések az EFOP 1.9.5-VEKOP-16-2016-00001 azonosító számú, a kora gyermekkori intervenció ágazatközi fejlesztése megnevezésű kiemelt projekt keretében valósulnak meg.

Számítunk jelentkezésére!

Budapest, 2021. 01. 17.

Üdvözlettel:

 **Dr. Kereki Judit**

projekt szakmai vezető